FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2019 m. rugpjūčio 13 d. protokolu Nr. 3 (46)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2022 m. liepos d.

|  |  |  |  |
| --- | --- | --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | | Lietuvos Respublikos ekonomikos ir inovacijų ministerija | |
| **Veiksmų programos prioriteto numeris ir pavadinimas:** | | 2014–2020 m. Europos Sąjungos fondų investicijų veiksmų programos 3 prioritetas „Smulkiojo ir vidutinio verslo konkurencingumo skatinimas“ | |
| **Veiksmų programos konkretaus uždavinio numeris ir pavadinimas:** | | 3.2.1 konkretus uždavinys „Padidinti MVĮ tarptautiškumą“ | |
| **Veiksmų programos įgyvendinimo priemonės (toliau – priemonė) kodas ir pavadinimas:** | | Nr. 03.2.1-LVPA-K-801 „Naujos galimybės LT”  **Šis kriterijaus keitimas taikomas tik kvietimui teikti paraiškas Nr. 5 (pavienis dalyvavimas).** | |
| **Priemonei skirtų Europos Sąjungos struktūrinių fondų lėšų suma, mln. Eur:** | | 34,43 mln. eurų | |
| **Pagal priemonę remiamos veiklos:** | | 1. pavienis labai mažos, mažos ir vidutinės įmonės (toliau – MVĮ) ir jos produkcijos pristatymas užsienyje vykstančiose tarptautinėse parodose; 2. grupinis MVĮ ir jos produkcijos pristatymas užsienyje ir (ar) Lietuvoje vykstančiose tarptautinėse parodose, mugėse ir verslo misijose. | |
| **Pagal priemonę remiamos veiklos arba dalis veiklų bus vykdomos:** | | ***Stebėsenos komiteto pritarimas nereikalingas***)  □Vykdoma Lietuvoje (arba ES šalyse, kai projektai finansuojami iš Europos socialinio fondo)  **X** Apribojimai veiklų vykdymo teritorijai netaikomi. Finansuojamos veiklos skirtos MVĮ produkcijos pristatymui užsienyje ir (ar) Lietuvoje vykstančiose tarptautinėse parodose, mugėse ir verslo misijose, todėl joms BNR 70 str. 3 p.  □ Bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą | |
| **Projektų atrankos būdas (finansavimo forma finansinių priemonių atveju):** | | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė | |
| Jei pagal priemonę siūloma tvirtinti/keisti kelis projektų atrankos kriterijus, tolesnė lentelės dalis (keturios eilutės) kartojama kiekvienam projektų atrankos kriterijui. | | | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. rugsėjo 29 d. posėdyje. | |
| **Projektų atrankos kriterijaus numeris ir pavadinimas:** | 1. Projektas atitinka [Lietuvos eksporto plėtros 2014–2020 metų gairių, patvirtintų Lietuvos Respublikos ūkio ministro 2014 m. sausio 27 d. įsakymu Nr. 4-58 „Dėl Lietuvos eksporto plėtros 2014–2020 metų gairių patvirtinimo“](http://ukmin.lrv.lt/uploads/ukmin/documents/files/AR_2017-09-15.pdf), (toliau – Lietuvos eksporto plėtros 2014–2020 metų gairės) nuostatas. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose ir 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  *Vertinama, ar projektas prisideda prie Lietuvos eksporto plėtros 2014–2020 metų gairių 4 punkto nuostatos įgyvendinimo – „Lietuvos 2014–2020 m. Europos Sąjungos struktūrinės paramos panaudojimo pagrindinis tikslas – skatinti ekonomikos konkurencingumą, apimantį ir į eksportą orientuotos ekonominės veiklos, sukuriančios didesnę pridėtinę vertę ir naudojančios pažangiąsias technologijas, plėtrą. Prekių ir paslaugų eksportas padeda didinti bendrąjį vidaus produktą, užtikrina Lietuvos ekonomikos augimą.“.*  *Vertinama, ar projektas prisideda prie Lietuvos eksporto plėtros 2014–2020 metų gairių 30 punkto „Gairių 27 punkte nurodytos veiklos yra netaikomos į rinkas valstybių, taikančių embargą, bet tik tiems eksportuojamiems iš Lietuvos Respublikos produktams ir paslaugoms, kuriems jos taiko šią priemonę“ nuostatos įgyvendinimo.* | |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektas prisidės prie Lietuvos eksporto plėtros tikslų įgyvendinimo ir atitiks Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1 konkrečiu uždaviniu „Padidinti MVĮ tarptautiškumą“ siektinus tikslus.  Kriterijaus vertinimo aspektas papildytas nuoroda į Lietuvos eksporto plėtros 2014–2020 metų gairių 4 punktą, nes šia priemone siekiama paskatinti MVĮ kuo daugiau dėmesio skirti naujų užsienio rinkų paieškai ir esamų rinkų plėtrai. Norima paskatinti ekonomikos konkurencingumą, paremiant būtent į eksportą orientuotų ekonominių veiklų, plėtrą.  Atsižvelgiant į tai, kad Lietuvos eksporto plėtros 2014–2020 metų gairių 27 punktas buvo taikomas tik prioritetinėms eksporto rinkoms ir netaikomas tikslinėms, šis punktas keičiamas į Lietuvos eksporto plėtros 2014–2020 metų gairių 30 punktą, kuris taikomas visoms 27 punkte nurodytoms veikloms. Nebus remiamas dalyvavimas tarptautinėse parodose, mugėse, verslo misijose vykstančiose valstybėse, taikančiose embargą eksportuojamiems iš Lietuvos Respublikos produktams.  Apribojimas taikomas tik tiems sektoriams, kuriems taikomas embargas (pvz., maisto produktų eksportui į X šalį taikomas embargas, todėl negali būti organizuojamos tarptautinės parodos, mugės ar verslo misijos X šalyje maisto sektoriui.) | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2015 m. rugsėjo 24 d. posėdyje. | |
| **Projektų atrankos kriterijaus numeris ir pavadinimas:** | 1. Pareiškėjas yra MVĮ, veikianti ne trumpiau kaip vienerius metus, kurios vidutinės metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau negu 3 finansinius metus) yra ne mažesnės kaip 145 000 Eur. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose.*  *Vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienerius metus, ir kuri yra finansiškai pajėgi, t. y. kurios vidutinės metinės pajamos per pastaruosius trejus finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau negu trejus finansinius metus) pagal pateiktus paskutinės patvirtintos metinės finansinės atskaitomybės dokumentus yra ne mažesnės kaip 145 000 Eur, įgyvendinti projekte numatytas veiklas.*  *Įmonės pajamos tikrinamos pagal patvirtintus paskutinės metinės finansinės atskaitomybės dokumentus.*  *Projekto atitiktis šiam kriterijui vertinama tik atliekant paraiškos vertinimą.* | |
| **Projektų atrankos kriterijaus pasirinkimo pagrindimas:** | Šis kriterijus nustatytas siekiant įsitikinti, ar pareiškėjas turi veiklos patirties ir yra veikiantis. Priemone remiamos veiklos yra aktualios veiklą vykdančiai ir patirtį turinčiai MVĮ, o ne ką tik įsikūrusiai įmonei.  Pareiškėjo turima patirtis ir vidutinių metinių pajamų (145 000 Eur) suma buvo nustatytos remiantis 2007–2013 m. programavimo laikotarpio patirtimi. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 1. Pareiškėjo bendroje pardavimo struktūroje ne mažiau kaip 50 procentų pajamų sudaro paties pareiškėjo pagamintos lietuviškos kilmės produkcijos pardavimas. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose.*  *Vertinama, ar pareiškėjas, kuris yra MVĮ, pats gamina produkciją, t. y. MVĮ bendroje pardavimo struktūroje ne mažiau kaip 50 procentų pajamų turi sudaryti pačios MVĮ pagamintos lietuviškos kilmės produkcijos pardavimas, vertinant pagal pateiktus paskutinių finansinių metų patvirtintos finansinės atskaitomybės dokumentus.* | |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1 konkretaus uždavinio „Padidinti MVĮ tarptautiškumą“ tikslų, kurie nukreipti į aktyvią užsienio partnerių paiešką ir MVĮ pačių gaminamų gaminių ar teikiamų paslaugų pardavimo užsienio rinkose augimą. Šis kriterijus padeda užtikrinti, kad ES fondų lėšos bus panaudotos tikslingai ir efektyviai, nes bus remiami tik tie pareiškėjai, kurie patys gamina gaminius arba teikia paslaugas. Taip pat šiuo reikalavimu siekiama, kad paraiškų neteiktų įmonės, kurių visa ar didžioji pardavimo pajamų dalis yra iš prekybos.  **Paties pareiškėjo pagaminta lietuviškos kilmės produkcija** – tai Lietuvoje pačios MVĮ pagaminta produkcija (gaminiai ir (ar) paslaugos).  **Paties pareiškėjo pagamintos produkcijos pardavimo pajamos** – pajamos, gautos dėl prekių pardavimo ar paslaugų teikimo per ataskaitinį laikotarpį ir nurodytos tokiuose dokumentuose, kurie įrodo paties pareiškėjo suteiktų paslaugų ir prekių pardavimo apimtis, pavyzdžiui, 3-ojo verslo apskaitos standarto „Pelno (nuostolių) ataskaita“, patvirtinto Audito ir apskaitos tarnybos direktoriaus 2015 m. birželio 16 d. įsakymu Nr. VAS-40 „Dėl 3-iojo verslo apskaitos standarto „Pelno (nuostolių) ataskaita“ tvirtinimo“, 1 priedo „(Pelno (nuostolių) ataskaitos forma) pirmoje eilutėje „Pardavimo pajamos“ nurodytos pardavimo pajamos, o trečiame stulpelyje „Pastabos Nr.“ pateiktas pastabos numeris, kuris nurodo detalią informaciją, pateiktą Aiškinamojo rašto, parengto vadovaujantis 6-uoju verslo apskaitos standartu „Aiškinamasis raštas“, patvirtintu Audito ir apskaitos tarnybos direktoriaus 2012 m. gruodžio 21 d. įsakymu Nr. VAS-24 „Dėl 6-ojo verslo apskaitos standarto „Aiškinamasis raštas“ tvirtinimo“ (Audito ir apskaitos tarnybos direktoriaus 2015 m. gegužės 28 d. įsakymo Nr. VAS-19 redakcija), 85.1 papunktyje, t. y. informacija apie paslaugų ir prekių pardavimo pajamų sumas, sugrupuotas pagal veiklos rūšis.  Rengiant šią informaciją, siūloma vadovautis 6-ojo verslo apskaitos standarto „Aiškinamasis raštas“ metodinėmis rekomendacijomis, patvirtintomis Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2017 m. vasario 15 d. įsakymu Nr. V2-1 ir 3-ojo verslo apskaitos standarto „Pelno (nuostolių) ataskaita“ metodinėmis rekomendacijomis, patvirtintomis Audito, apskaitos turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2016 m. liepos 14 d. įsakymu Nr. V2-2.  Jeigu dokumentai yra pateikiami kita negu minėtų finansinių dokumentų forma, juose turi būti pateikta visa formoje ir aiškinamajame rašte nurodyta informacija.  Dėl techninio pobūdžio redakcijos kriterijaus pavadinimas ir vertinimo aspektai papildyti žodžiais „pajamų“ ir „lietuviškos kilmės“. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 1. Projekto efektyvumas. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose.*  *Vertinant projektus, projekto efektyvumas skaičiuojamas kaip santykis tarp pareiškėjo paties pagamintos lietuviškos kilmės produkcijos eksporto augimo (skaičiuojant akumuliuotai nuo paraiškos pateikimo metų iki 3 metų po projekto įgyvendinimo) ir prašomos finansavimo sumos. Projektai surikiuojami nuo efektyviausio (didžiausias santykis tarp pačių pagamintos lietuviškos kilmės produkcijos eksporto augimo ir prašomos finansavimo sumos) iki mažiausiai efektyvaus (mažiausias santykis tarp pačių pagamintos lietuviškos kilmės produkcijos eksporto augimo ir prašomos finansavimo sumos),* *suteikiant balus pagal tris atskiras pareiškėjų grupes: labai mažos įmonės, mažos įmonės, vidutinės įmonės.*  *Projekto efektyvumas skaičiuojamas pagal formulę: (N+1-P)+(N+2-P)+(N+3-P)/projekto finansavimas, kur*  *P – eksporto vertė paskutinių finansinių metų iki paraiškos pateikimo momento pagal finansinės atskaitomybės duomenis;*  *N+1 – eksporto vertė pirmaisiais finansiniais metais po projekto įgyvendinimo;*  *N+2 – eksporto vertė antraisiais finansiniais metais po projekto įgyvendinimo;*  *N+3 – eksporto vertė trečiaisiais finansiniais metais po projekto įgyvendinimo.*  *MVĮ eksporto vertė tikrinama pagal juridinio asmens metinių finansinių ataskaitų rinkinius, produkcijos išgabenimą patvirtinančius ir kitus eksporto vertę nurodančius dokumentus.* | |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1 konkretaus uždavinio „Padidinti MVĮ tarptautiškumą“ tikslų įgyvendinimo. Šis atrankos kriterijus padės išskirti efektyviausiai ES investicinių fondų lėšas naudosiančias MVĮ.  Siekiant sudaryti vienodas sąlygas gauti prioritetinius balus visoms MVĮ, nediskriminuojant labai mažų ir mažų įmonių su mažiau ambicingais eksporto rodikliais, nustatyta balų suteikimo tvarka pagal tris atskiras pareiškėjų grupes: labai mažos, mažos, vidutinės įmonės. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Nustatymas  X Keitimas  Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 1. Pareiškėjas dalyvauja užsienio tarptautinėje (-ėse) parodoje (-ose), vykstančioje (-iose) didžiausią eksporto potencialą turinčioje Lietuvos Respublikos tikslinėje eksporto rinkoje. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose.*  *Vertinama, kurioje tikslinėje eksporto rinkoje vyks užsienio tarptautinė paroda.*  *Aukščiausias balas suteikiamas, kai užsienio tarptautinė paroda vyks vienoje iš šalių, nurodytų Lietuvos eksporto plėtros 2014–2020 metų gairių 211 punkte – „Siekiant koncentruoti ribotus finansinius ir kitus valstybės resursus, nustatytinos šios didžiausią eksporto potencialą turinčios Lietuvos Respublikos tikslinės eksporto rinkos: Švedija, Norvegija, Vokietija, Jungtinė Karalystė, Prancūzija, Jungtinės Amerikos Valstijos, Kinija, Izraelis, Japonija, Ukraina, Jungtiniai Arabų Emyratai, Kanada, Turkija, Pietų Afrikos Respublika.“*  *Žemesnis balas suteikiamas, kai užsienio tarptautinė paroda vyks vienoje iš šalių iš trijų prioritetinių eksporto rinkų grupių, nurodytų Lietuvos eksporto plėtros 2014–2020 metų gairių 21 punkte, išskyrus šalis, nurodytas Lietuvos eksporto plėtros 2014–2020 metų gairių 211 punkte.*  *Prioritetinis balas nesuteikiamas, kai užsienio tarptautinė paroda vyks šalyje, nenurodytoje Lietuvos eksporto plėtros 2014–2020 metų gairėse.*  *Jeigu įgyvendinant projektą planuojamos užsienio tarptautinės parodos vyks* šalyse, *nurodytose Lietuvos eksporto plėtros 2014–2020 metų gairių 211 punkte, bei šalyse, nurodytose 21 punkte, arba šalyse, nenurodytose Lietuvos eksporto plėtros 2014–2020 metų gairėse, bus skaičiuojamas balų aritmetinis vidurkis.*  ***Projekto įgyvendinimo metu šalis, kurioje vyks tarptautinė paroda, mugė, verslo misija, gali būti keičiama į kitą šalį, tačiau privaloma surinkti minimali balų suma už atitiktį prioritetiniams projektų atrankos kriterijams turi būti ne mažesnė negu 40 balų.***  *~~Projekto įgyvendinimo metu šalis, kurioje vyks užsienio tarptautinė paroda negali būti keičiama į kitą šalį, už kurią būtų suteiktas mažesnis balas paraiškos vertinimo metu. Šalies keitimas į šalį, už kurią būtų suteikiamas aukštesnis balas, galimas.~~* | |
| **Projektų atrankos kriterijaus pasirinkimo pagrindimas:** | Nustatytas prioritetinis projektų atrankos kriterijus leis paskatinti dalyvavimą tose užsienio tarptautinėse parodose, kurios vyks didžiausią eksporto potencialą turinčiose Lietuvos Respublikos tikslinėse eksporto rinkose. Pažymėtina, kad prioritetinės valstybės buvo nustatytos, atsižvelgiant į rinkos dydį ir augimo potencialą, aktyvų Lietuvos verslo interesą, Lietuvos eksportuotojams palankias sąlygas, geografinį aspektą, rinkos paklausos atitiktį Lietuvos eksporto galimybėms ir eksporto tendencijas. Lietuvos eksporto plėtros 2014–2020 metų gairių pakeitimas buvo aptartas su socialiniais ekonominiais partneriais, svarstytas Ekonominės diplomatijos tarybos darbo grupėje.  **Kriterijus keičiamas, gavus projektų vykdytojų prašymus keisti parodas iš tikslinių rinkų į prioritetines ir pan., nes popandeminiu laikotarpiu yra ypač ribotas pasirinkimas vykstančių parodų, parodos yra atšaukiamos, perkeliamos ir nesant galimybei keisti parodų pagal poreikį ir galimybes, užbaigti projektą tampa sudėtinga ir sunkiai įgyvendinama.**  **Keitimo priežastys:**   1. **Prie tikslinių eksporto rinkų priskiriamos Kinijos ir Ukrainos rinkos, į kurias dėl apribojimų ir karo veiksmų nėra galimybių eksportuoti.** 2. **Sumažėtų sutarčių pratęsimai dėl projekto įgyvendinimo** **termino keitimo;** 3. **Kriterijaus vertinimo aspekto pakeitimas leistų projekto vykdytojams keisti šalis, kuriose vyksta tarptautinės parodos, kas padėtų įmonėms surasti naujus užsienio partnerius, diversifikuoti rinkas ir atitinkamai išlikti gyvybingoms krizės sąlygomis.**   **Kriterijaus keitimas tiesiogiai prisidėtų prie priemonės tikslo – paskatinti MVĮ kuo daugiau dėmesio skirti naujų užsienio rinkų paieškai ir esamų rinkų plėtrai – įgyvendinimo.** | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 1. Pareiškėjo veiklos svarba Lietuvos aukštųjų ar vidutiniškai aukštų technologijų verslo plėtrai. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 1-ajai veiklai: pavienis MVĮ ir jos produkcijos pristatymas užsienyje vykstančiose tarptautinėse parodose.*  *Vertinama pareiškėjo produkcijos (gaminiai ir (ar) paslaugos), priskirtos aukštosioms ar vidutiniškai aukštoms technologijoms, pardavimų dalis pareiškėjo pardavimų struktūroje paraiškos pateikimo metais.*  *Aukštesnis įvertinimas suteikiamas pareiškėjams, kurių produkcijos, priskirtinos aukštųjų ar vidutiniškai aukštų technologijų sektoriams, pardavimų dalis pareiškėjo pardavimų struktūroje sudaro daugiau kaip 50 procentų.*  *Aukštųjų ar vidutiniškai aukštų technologijų sektoriai nustatyti vadovaujantis Komisijos reglamentu (EB) Nr. 251/2009 kuriuo įgyvendinamos ir iš dalies keičiamos Europos Parlamento ir Tarybos reglamento (EB) Nr. 295/2008 nuostatos dėl rengiant verslo struktūros statistiką teiktinų duomenų eilučių, priderinant jas prie pakeisto produktų statistinio klasifikatoriaus pagal veiklos rūšis (CPA); Komisijos reglamentu (ES) 2015/2112 kuriuo dėl duomenų eilučių pritaikymo, atliekamo peržiūrėjus produktų pagal veiklos rūšį klasifikatorių (CPA), iš dalies keičiamas Reglamento (EB) Nr. 251/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos, I priedas ir Eurostato 2017 metų klasifikatoriumi* [*http://ec.europa.eu/eurostat/statistics-explained/index.php/Glossary:High-tech\_classification\_of\_manufacturing\_industries*](http://ec.europa.eu/eurostat/statistics-explained/index.php/Glossary:High-tech_classification_of_manufacturing_industries)*.*  *Prie aukštųjų technologijų veiklos priskirtina veikla, patenkanti į šiuos Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 (toliau – EVRK 2 red.) kodus: pagrindinių vaistų pramonės gaminių ir farmacinių preparatų gamyba (21); kompiuterinių, elektroninių ir optinių gaminių gamyba (26); orlaivių ir erdvėlaivių bei susijusios įrangos gamyba (30.3).*  *Prie vidutiniškai aukštų technologijų veiklos priskirtina veikla, patenkanti į šiuos ERVK 2 red. kodus: chemikalų ir chemijos produktų gamyba (20); elektros įrangos gamyba (27); niekur kitur nepriskirtų mašinų ir įrangos gamyba (28); variklinių transporto priemonių, priekabų ir puspriekabių gamyba (29); kitų transporto priemonių ir įrangos gamyba (30) išskyrus įvairių tipų laivų statybą (30.1) ir orlaivių ir erdvėlaivių bei susijusios įrangos gamybą (30.3); medicinos ir odontologijos prietaisų, instrumentų ir reikmenų gamyba (32.5).* | |
| **Projektų atrankos kriterijaus pasirinkimo pagrindimas:** | Nustatytu prioritetiniu projektų atrankos kriterijumi siekiama prioritetą suteikti aukštesnę pridėtinę vertę kuriantiems ekonominės veiklos sektoriams, tuo paskatinant MVĮ, gaminančių produkciją (gaminius ir (ar) paslaugas), priskirtiną aukštosioms ar vidutiniškai aukštoms technologijoms, eksportą. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 7. Pareiškėjas dalyvauja projekte su ne mažiau kaip 5 MVĮ. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas priemonės 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  *Būtina įsitikinti, kad projekto įgyvendinimo metu vienoje tarptautinėje parodoje, mugėje ir (ar) verslo misijoje dalyvauja ne mažesnė negu 5-ių MVĮ grupė. Pareiškėjas privalo užtikrinti, kad įmonės atitinka MVĮ apibrėžimą ir priemonės aprašyme nustatytus reikalavimus paraiškos pateikimo ir naujos MVĮ įtraukimo į projektą metu.* | |
| **Projektų atrankos kriterijaus pasirinkimo pagrindimas:** | Šis kriterijus pasirinktas, siekiant užtikrinti priemone remiamos 2-osios veiklos įgyvendinimą, kad vienoje tarptautinėje parodoje, mugėje ir (ar) verslo misijoje dalyvautų ne mažesnė negu penkių MVĮ grupė.  Atsižvelgiant į tai, kad Veiksmų programos 3 prioriteto priemonės gali būti skirtos tik smulkiojo ir vidutinio verslo subjektams, MVĮ statusas bus tikrinamas paraiškos pateikimo metu ir naujos MVĮ įtraukimo į projektą metu. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 8. Galutinio naudos gavėjo – MVĮ – bendroje pardavimo struktūroje ne mažiau kaip 50 procentų pajamų sudaro paties galutinio naudos gavėjo pagamintos lietuviškos kilmės produkcijos pardavimas. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas priemonės 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  *Vertinama, ar galutinis naudos gavėjas, kuris yra MVĮ, pats gamina produkciją, t. y. MVĮ bendroje pardavimo struktūroje ne mažiau kaip 50 procentų pajamų turi sudaryti pačios MVĮ pagamintos lietuviškos kilmės produkcijos pardavimas, vertinant pagal pateiktus paskutinių finansinių metų patvirtintos finansinės atskaitomybės dokumentus.*  *Atitiktis šiam kriterijui bus tikrinama paraiškos pateikimo metu ir naujos MVĮ įtraukimo į projektą metu.* | |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1 konkretaus uždavinio „Padidinti MVĮ tarptautiškumą“ tikslų, kurie nukreipti į aktyvią užsienio partnerių paiešką ir MVĮ pačių gaminamų gaminių ar teikiamų paslaugų pardavimo užsienio rinkose augimą. Šis kriterijus padeda užtikrinti, kad ES fondų lėšos bus panaudotos tikslingai ir efektyviai, nes bus skatinamos tik tos MVĮ, kurios pačios gamina gaminius arba teikia paslaugas.  **Paties galutinio naudos gavėjo pagaminta lietuviškos kilmės produkcija** – tai Lietuvoje pačios MVĮ pagaminta produkcija (gaminiai ir (ar) paslaugos).  **Paties galutinio naudos gavėjo pagamintos produkcijos pardavimo pajamos** – pajamos, gautos dėl prekių pardavimo ar paslaugų teikimo per ataskaitinį laikotarpį ir nurodytos tokiuose dokumentuose, kurie įrodo paties galutinio naudos gavėjo suteiktų paslaugų ir prekių pardavimo apimtis, pavyzdžiui, 3-ojo verslo apskaitos standarto „Pelno (nuostolių) ataskaita“, patvirtinto Audito ir apskaitos tarnybos direktoriaus 2015 m. birželio 16 d. įsakymu Nr. VAS-40 „Dėl 3-iojo verslo apskaitos standarto „Pelno (nuostolių) ataskaita“ tvirtinimo“, 1 priedo „(Pelno (nuostolių) ataskaitos forma)“ pirmoje eilutėje „Pardavimo pajamos“ nurodytos pardavimo pajamos, o trečiame stulpelyje „Pastabos Nr.“ pateiktas pastabos numeris, kuris nurodo detalią informaciją, pateiktą Aiškinamojo rašto, parengto vadovaujantis 6-uoju verslo apskaitos standartu „Aiškinamasis raštas“, patvirtintu Audito ir apskaitos tarnybos direktoriaus 2012 m. gruodžio 21 d. įsakymu Nr. VAS-24 „Dėl 6-ojo verslo apskaitos standarto „Aiškinamasis raštas“ tvirtinimo“ (Audito ir apskaitos tarnybos direktoriaus 2015 m. gegužės 28 d. įsakymo Nr. VAS-19 redakcija), 85.1 papunktyje, t. y. informacija apie paslaugų ir prekių pardavimo pajamų sumas, sugrupuotas pagal veiklos rūšis.  Rengiant šią informaciją, siūloma vadovautis 6-ojo verslo apskaitos standarto „Aiškinamasis raštas“ metodinėmis rekomendacijomis, patvirtintomis Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2017 m. vasario 15 d. įsakymu Nr. V2-1, ir 3-ojo verslo apskaitos standarto „Pelno (nuostolių) ataskaita“ metodinėmis rekomendacijomis, patvirtintomis Audito, apskaitos turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2016 m. liepos 14 d. įsakymu Nr. V2-2.  Jeigu dokumentai yra pateikiami kita negu minėtų finansinių dokumentų forma, juose turi būti pateikta visa formoje ir aiškinamajame rašte nurodyta informacija. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2014 m. gruodžio 11 d. posėdyje. | |
| **Projektų atrankos kriterijaus numeris ir pavadinimas:** | 9. Pareiškėjo patirtis, organizuojant eksporto skatinimo veiklas. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  *Vertinama pareiškėjo patirtis, įgyvendinant grupines eksporto skatinimo veiklas (tarptautinės parodos, mugės, verslo misijos) per pastaruosius 2 metus (iki paraiškos pateikimo dienos).*  *Aukštesnis įvertinimas suteikiamas projektams, kurių pareiškėjai turi didesnę veiklos patirtį organizuojant verslo misijas bei grupinį (dalyvavo ne mažiau kaip 5 įmonės be pareiškėjo) įmonių dalyvavimą tarptautinėse parodose, mugėse.* | |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1 konkretaus uždavinio „Padidinti MVĮ tarptautiškumą“ tikslų įgyvendinimo. Šis atrankos kriterijus padės išskirti pareiškėjus, turinčius pakankamai veiklos patirties ir sugebančius sėkmingai įgyvendinti projektą ir efektyviai panaudoti ES fondų investicijų lėšas. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. rugsėjo 29 d. posėdyje. | |
| **Projektų atrankos kriterijaus numeris ir pavadinimas:** | 10. Pareiškėjas su MVĮ grupe dalyvauja tarptautinėje parodoje, mugėje, verslo misijoje, vykstančioje didžiausią eksporto potencialą turinčioje Lietuvos Respublikos eksporto rinkoje. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  *Vertinama, kurioje eksporto rinkoje vyks tarptautinė paroda, mugė, verslo misija.*  *Aukščiausias balas suteikiamas, kai tarptautinė paroda, mugė, verslo misija vyks vienoje iš šalių, nurodytų Lietuvos eksporto plėtros 2014–2020 metų gairių 211 punkte – „Siekiant koncentruoti ribotus finansinius ir kitus valstybės resursus, nustatytinos šios didžiausią eksporto potencialą turinčios Lietuvos Respublikos tikslinės eksporto rinkos: Švedija, Norvegija, Vokietija, Jungtinė Karalystė, Prancūzija, Jungtinės Amerikos Valstijos, Kinija, Izraelis, Japonija, Ukraina, Jungtiniai Arabų Emyratai, Kanada, Turkija, Pietų Afrikos Respublika.“*  *Žemesnis balas suteikiamas, kai tarptautinė paroda, mugė, verslo misija vyks vienoje iš šalių iš trijų prioritetinių eksporto rinkų grupių, nurodytų Lietuvos eksporto plėtros 2014–2020 metų gairių 21 punkte, išskyrus šalis, nurodytas Lietuvos eksporto plėtros 2014–2020 metų gairių 211 punkte.*  *Prioritetinis balas nesuteikiamas, kai tarptautinė paroda, mugė, verslo misija vyks šalyje, nenurodytoje Lietuvos eksporto plėtros 2014–2020 metų gairėse.*  *Jeigu įgyvendinant projektą planuojamos tarptautinės parodos, mugės, verslo misijos vyks* *šalyse,* *nurodytose Lietuvos eksporto plėtros 2014–2020 metų gairių 211 punkte, bei šalyse, nurodytose 21 punkte, arba šalyse, nenurodytose Lietuvos eksporto plėtros 2014–2020 metų gairėse, bus skaičiuojamas balų aritmetinis vidurkis.*  *Projekto įgyvendinimo metu šalis, kurioje vyks tarptautinė paroda, mugė, verslo misija, negali būti keičiama į kitą šalį, už kurią būtų suteiktas mažesnis balas paraiškos vertinimo metu. Šalies keitimas į šalį, už kurią būtų suteikiamas aukštesnis balas, galimas.* | |
| **Projektų atrankos kriterijaus pasirinkimo pagrindimas:** | Nustatytas prioritetinis projektų atrankos kriterijus leis paskatinti dalyvavimą tose tarptautinėse parodose, mugėse ir verslo misijose, kurios vyks didžiausią eksporto potencialą turinčiose Lietuvos Respublikos eksporto rinkose. Pažymėtina, kad prioritetinės valstybės buvo nustatytos, atsižvelgiant į rinkos dydį ir augimo potencialą, aktyvų Lietuvos verslo interesą, Lietuvos eksportuotojams palankias sąlygas, geografinį aspektą, rinkos paklausos atitiktį Lietuvos eksporto galimybėms ir eksporto tendencijas. Lietuvos eksporto plėtros 2014–2020 metų gairių pakeitimas buvo aptartas su socialiniais ekonominiais partneriais, svarstytas Ekonominės diplomatijos tarybos darbo grupėje. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2017 m. birželio 15 d. posėdyje. | |
| **Projektų atrankos kriterijaus numeris ir pavadinimas:** | 11. Galutiniai naudos gavėjai, dalyvaujantys projekte, yra labai mažos įmonės. | |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas tik priemonės 2-ajai veiklai: įmonių grupinės eksporto iniciatyvos (grupinis dalyvavimas parodose, mugėse, verslo misijose).*  Kuo daugiau galutinių naudos gavėjų yra labai mažos įmonės, tuo aukštesnis balas suteikiamas. | |
| **Projektų atrankos kriterijaus pasirinkimo pagrindimas:** | Šis kriterijus pasirinktas, siekiant užtikrinti, kad priemone remiama 2-oji veikla turėtų didesnį skatinamąjį poveikį, t. y. orientuotųsi ne tik į mažas ir vidutines įmones, o paskatintų naujų eksportuotojų – labai mažų įmonių – atsiradimą. | |

Ekonomikos ir inovacijų viceministrė Jovita Neliupšienė

(parašas)